**PRORAČUNSKI KORISNIK: MINISTARSTVO KULTURE**

**RAZDJEL: 055**

**GLAVA: 05**

**RAZINA: 11**

**RKDP: 00756**

**MATIČNI BROJ: 00931608**

**OIB: 37836302645**

**ŠIFARSKA OZNAKA: 8411**

**BILJEŠKE UZ FINANCIJSKI IZVJEŠTAJ ZA RAZDOBLJE OD**

**1.SIJEČNJA DO 31. PROSINCA 2019. GODINE**

U okviru Glave 05 rashodi su planirani za financiranje Programa 3901 Uređenje djelatnosti kulture, 3903 Muzejsko galerijska djelatnost, 3904 Kazališna i glazbeno scenska djelatnost, 3905 Knjižnična djelatnost, 3906 Programi audiovizualne djelatnosti i medija, 3907 Ostale djelatnosti kulture i 3908 Zaštita kulturnih dobara.

Rashodi za zaposlene, materijalni i kapitalni rashodi iskazani su u okviru aktivnosti Administracija i upravljanje i Informatizacija za Ministarstvo kulture u užem smislu i 19 (devetnaest) konzervatorskih odjela u sastavu.

Osim navedenih rashoda planirana su i sredstva za financiranje programske djelatnosti kroz sljedeće aktivnosti: Osnovna djelatnost udruga u kulturi, Nagrade za postignuća u kulturi, Zdravstveno i mirovinsko osiguranje umjetnika, Međunarodna kulturna suradnja, Članarina za UNESCO, EPK-Europska prijestolnica kulture 2020, Operativni program konkurentnosti i kohezija, Darovni ugovor Topić Mimara, Izgradnja, održavanje i opremanje ustanova kulture, Nacionalni program digitalizacije, Matica Hrvatska, DESK Kreativna Europa, Zaklada Kultura Nova, Sudjelovanje u kulturi i razvoj publike, Hrvatsko povjerenstvo za UNESCO, Operativni program Učinkoviti ljudski potencijali, Inovativne umjetničke i kulturne prakse, Poduzetništvo u kulturi i kreativnim industrijama, Književno izdavaštvo, Programi knjižnične djelatnosti, Matične službe knjižnica, Informativne usluge HINA-i, Potpora izdavačkoj kući EDIT, Programi kazališne i glazbeno scenske djelatnosti, Programi muzejske djelatnosti, Programi vizualne djelatnosti, Programi zaštite i očuvanja kulturne baštine, Zaštita pokretnih spomenika, Konzervatorsko arheološka istraživanja, Predsjedanje RH Europskom unijom te IPA 2013 Obnova Palače Moise na otoku Cresu.

**PR-RAS**

1. **AOP 001 Prihodi poslovanja**: ostvareni su u većem iznosu za 4,0% u odnosu na prethodnu godinu, prvenstveno radi većeg ostvarenja prihoda od tekućih i kapitalnih pomoći od institucija i tijela EU, u okviru aktivnosti Operativni program i učinkoviti ljudski potencijali (OPULJP) i Operativni program Konkurentnost i kohezija.

Prihod ostvaren od Naknada za priređivanje igara na sreću u odnosu na prethodno izvještajno razdoblje veći je 3%. Ministarstvo kulture nema utjecaja na ostvarenje ovog prihoda.

Značajan porast prihoda od 28% u odnosu na prethodno razdoblje jesu Pomoći iz inozemstva i od subjekata unutar općeg proračuna, a odnose se na kapitalne pomoći od institucija i tijela EU, a odnosi se na Operativni program konkurentnosti i kohezija.

U odnosu na prethodnu godinu ostvareni su manji za 3% prihodi od naknada za korištenje nefinancijske imovine (spomenička renta), kojima se financiraju programi zaštitnih radova na nepokretnim spomenicima Ministarstvo kulture nema utjecaj na ostvarenje prihoda, s obzirom da je donošenje rješenja i naplata u nadležnosti jedinica lokalne i regionalne (područne) samouprave.

Prihodi iz nadležnog proračuna i od HZZO-a na temelju ugovornih obveza manji su za 3% u odnosu na prethodno izvještajno razdoblje.

1. **AOP 148 Rashodi poslovanja**: povećanje rashoda poslovanja za 5% u odnosu na prethodno razdoblje najvećim dijelom je rezultat većih rashoda za zaposlene zbog rasta osnovice za izračun plaća državnih službenika i namještenika. Također je i više dodijeljenih subvencija te pomoći temeljem prijenosa EU sredstava. Odnose se najvećim dijelom na sredstva dodijeljena korisnicima na temelju zaključenih ugovora po provedenom javnom pozivu za financiranje javnih potreba u kulturi. Kod ostalih vrsta rashoda nije bilo značajnijih odstupanja u odnosu na prethodno razdoblje.

Rashodi za nabavu nefinancijske imovine manji su u odnosu na prethodno izvještajno razdoblje 44%. U prethodnom razdoblju bilo je više ulaganja po programu IPA 2013 Obnova Palače Moise na otoku Cresu.

**Bilanca**

1. **AOP 001 Imovina:** ukupna imovina evidentirana u poslovnim knjigama Ministarstva kulture iznosi 175.613.369 kn i veća je za 2.722.449 kn kn ili 1,6% u odnosu na prethodno razdoblje.
2. **AOP 140 Potraživanja za prihode poslovanja:** u odnosu na prethodno razdoblje ostvareni su više za 692.736 kn ili 3,6% i odnose se na potraživanja za prihode ostvarene od igara na sreću i spomeničke rente koji se prenose u sljedeću godinu.
3. **AOP 163 Obveze:** obveze iskazane u iznosu 1.728.288 kn manje su u odnosu na prethodno razdoblje za 2.842.304 kn ili 62,20%. U cijelosti se odnose se nedospjele obveze za materijalne rashode (dospijeće početak 2020.).
4. **AOP 244 Izvanbilančni zapisi:** u okviru Izvanbilančnih zapisa iskazana su vozila nabavljena putem leasinga, sudski sporovi u tijeku i umjetnička djela (slike) na posudbi. U odnosu na prethodno razdoblje manji su radi isknjiženja službenih vozila koja je Ministarstvo kulture koristilo putem ugovora o leasingu.

Ministarstvo kulture je od siječnja 2018. započelo izvanbilančno evidentirati obveze za isplate pomoći, donacija i prijenosa na temelju ugovora o dodjeli sredstava korisnicima nakon provedenog javnog poziva za financiranje javnih potreba u kulturi.

Na izvanbilančnoj stavci Sudski sporovi u tijeku evidentiran je spor sa društvom Croatia film d.o.o. (obrazloženje tablica u privitku).

U prethodnom razdoblju bio je evidentiran i sudski spor s društvom Jadran film d.d.. U 2019. godini donesena je pravomoćna presuda u korist Ministarstva kulture te je okončan spor i po toj osnovi više ne postoje potencijalne sudske obveze.

**Obveze**

1. **AOP 001 Stanje obveza 1. siječnja:** obveze na dan 1. siječnja 2019. iznosile su 4.570.592 kn.
2. **AOP 036 Stanje obveza na kraju izvještajnog razdoblja:** stanje obveza na dan 31. prosinca 2019. iznosi 1.728.289 kn i u cijelosti se odnose na nedospjele obveze na kraju izvještajnog razdoblja jer je Ministarstvo kulture podmirilo sve dospjele obveze u 2019. godini.

Zagreb, 29. siječnja 2020.

MINISTRICA

 dr. sc. Nina Obuljen Koržinek